આરોગ્ય વિભાગ ડેન્ગ્યુની કામગીરી માટે ડોર ટુ ડોર તપાસ હાથ ધરી દરેક ઘરમાં ડેન્ગ્યુના દર્દીઓની જાણકારી પ્રાપ્ત કરવા માટે ટીમ દોડાવે છે. છતા સાચા આંકડાઓ આરોગ્ય વિભાગ પાસે પહોચતા નથી જેનું મુખ્ય કારણ લોકો હવે કંટાળ્યા છે. ફકત ફોગીંગ અને દવા છાંટવાની કામગીરી કરતા આરોગ્ય વિભાગના માણસોને લોકો સાચી વિગત આપતા નથી ત્યારે આરોગ્ય વિભાગે શહેરની તમામ હોસ્પીટલોનો સર્વે કરી ડેન્ગ્યુના કેટલા દર્દીઓ સારવાર લઇ રહ્યા છે તેની વિગત એકઠી કરી લોકો સમક્ષ રજુ કરવી જોઇએ. જેના લીધે લોકોમાં જાગૃતતા આવે અને ડેન્ગ્યુ વિરોધી કામગીરીની અસર જોઇ શકાય.